VU Filosofijos studentų mokslinė draugija (FSMD) antrus metus iš eilės kviečia į renginių ciklą *Filosofijos trupiniai ’13*, kuris vyks balandžio 15-19 dienomis. Renginių metų išklausysime studentų bei dėstytojų pranešimų pačiomis įvairiausiomis temomis – ypatingas dėmesys šiemet skiriamas Jacques’o Derrida, Giorgio Agambeno ir Arvydo Šliogerio filosofinių idėjų apmąstymams. Be to, ketvirtadienį (balandžio 18 d.) už ženkliausią indėlį į filosofiją 2012 metais bus apdovanotas dr. Kristupas Sabolius, išleidęs savo pirmąją monografiją “Įnirtingas miegas: vaizduotė ir fenomenologija”. Renginių ciklą užbaigs dviejų neilgų filmų peržiūra kartu su Nerijumi Mileriumi ir Kristupu Saboliumi.

Išsami renginių programa:

Balandžio 15 d. (pirmadienis) 17.00 val. 302 aud.

 **Zbignev Gricevič** *“Socialinių mokslų mikropagrindai”*

 **Mindaugas Legeckas** *“Spinoza iaponicus: Spinozos ir Dōgeno metafizikos”*

 **Benediktas Gelūnas** *“Gyvenimas po tikrovės: fikcija vs. simuliakras”*

 **Maksim Ivanov** *“Kalba ar patirtis: kino semiotika vs. kino fenomenologija”*

 Balandžio 16 d. (antradienis) 17.00 val. 303 aud.

 **Rita Šerpytytė** *"Įvadas į negatyvumo problemą: J.Derrida ir G.Agambenas"*

 **Ruslanas Baranovas** *“Dekonstrukcija ir rašto darbas”*

 **Tadas Zaronskis** *“Kiekvienas kitas yra visiškai kitas”*

 Balandžio 18 d. (ketvirtadienis) 17.00 val. 201 aud.

 **Filosofinės bulvės** apdovanojimas už ženkliausią indėlį į filosofiją 2012 metais:

 **Dainos Habdankaitės** *laudatio*,

 **Kristupo Saboliaus** paskaita *“Vaizduotė kaip filosofijos šansas”*

 Balandžio 19 d. (penktadienis) 15.00 val. 214 aud.

 **Naglis Kardelis** *“Juslinės transcendencijos samprata Arvydo Šliogerio filosofijoje”*

 **Virginijus Gustas** *“Metafizinio mąstymo prielaidos Arvydo Šliogerio filosofijoje”*

 **Lina Valantiejūtė** *“Nepaprastoji Giorgio Agambeno padėtis”*

 **Rugilė Buivydytė** *“Bestia Sacra: gyvūno klausimo aporija”*

 Balandžio 19 d. (penktadienis) 18.00 val. 214 aud.

 Filmai iš serijos ***“Ten Minutes Older”*** kartu su **Nerijumi Mileriumi** ir **Kristupu Saboliumi**

Filosofijos trupinių tikslas – skatinti filosofiją studijuojančių ir ja besidominčiųjų tarpusavio bendravimą, dalintis šiuo metu plėtojamomis idėjomis, taip pat skatinti dėstytojų, tyrėjų bei studentų dialogą.

Metų Filosofinės bulvės apdovanojimas skiriamas filosofui, išleidusiam geriausią metų publikaciją/as filosofijos srityje.